PTT-BCP ปรับลดราคาน้ำมันทุกชนิด 30 สต./ลิตร เว้น E85 คงเดิม มีผลพรุ่งนี้
PTT-BCP ปรับลดราคาน้ำมันทุกชนิด 30 สต./ลิตร เว้น E85 คงเดิม มีผลพรุ่งนี้ (21 เม.ย.61)
20 เม.ย. 2561

ผู้สื่อข่าวรายงานว่า บริษัท ปตท. จำกัด (มหาชน) หรือ PTT และบริษัท บางจาก คอร์ปอเรชั่น จำกัด (มหาชน) หรือ BCP ปรับลดราคาขายปลีกน้ำมันทุกชนิด 30 สตางค์/ลิตร ยกเว้น E85 ที่ราคาน้ำมันยังคงเดิม โดยมีผลตั้งแต่เวลา 05.00 น. วันพรุ่งนี้ (21 เม.ย.) เป็นต้นไป
ทั้งนี้ จะส่งผลให้ราคาน้ำมันหน้าสถานีบริการน้ำมันของ PTT และ BCP ในเขตกรุงเทพฯ และปริมณฑลวันพรุ่งนี้ เป็นดังนี้ เบนซิน 95 ของปตท. ลิตรละ 35.26 บาท, แก๊สโซฮอล์ 95 ลิตรละ 28.15 บาท, แก๊สโซฮอล์ 91 ลิตรละ 27.88 บาท, E20 ลิตรละ 25.64 บาท, ดีเซล ลิตรละ 27.49 บาท และ E85 อยู่ที่ลิตรละ 20.44 บาท (ราคานี้ยังไม่รวมภาษีท้องที่ของแต่ละจังหวัด)